
PROGRAM
UTROŠKA SREDSTAVA ŠUMSKOG DOPRINOSA
ZA 2023. GODINU

I.
Na temelju članka 69. stavka 4. Zakona o šumama (NN 68/18, 115/18, 98/19, 32/20, 145/20) i članka 29. Statuta Općine Vela Luka (Službeni glasnik Općine Vela Luka broj 11/21), Općinsko vijeće Općine Vela Luka donosi Program utroška sredstava šumskog doprinosa za 2023. godinu (u daljnjem tekstu: Program), kao sastavni dio Programa rada i javnih potreba Općine Vela Luka za 2023.g. 

Ovim Programom utvrđuje se namjena trošenja sredstava ostvarenih kao prihod Proračuna Općine Vela Luka za 2023. godinu po osnovi uplate šumskog doprinosa.
II.
Šumski doprinos plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortiment) u visini od 5 % u odnosu na prodajnu cijenu proizvoda na panju.
III.
Prihod od šumskog doprinosa u 2023. godini planiran je u iznosu od 1.500,00 EUR. Sredstva šumskog doprinosa koriste se isključivo za financiranje izgradnje i održavanja komunalne infrastrukture. Na području Općine Vela Luka, ta sredstva će se u 2023. godini utrošiti za održavanje nerazvrstanih cesta i poljskih putova.
VI.
Upravni odjel za gospodarenje prostorom i komunalne djelatnosti zadužen je za namjensko korištenje i kontrolu utroška sredstava. 
VII.
Ovaj Program će se objaviti u „Službenom glasniku Općine Vela Luka“, a stupa na snagu osmog dana od  dana objave.



O B R A Z L O Ž E N J E
Pravnim i fizičkim osobama, osim malim šumoposjednicima, koje obavljaju prodaju proizvoda iskorištavanja šuma (drvni sortiment), Zakonom o šumama (NN 68/18, 115/18, 98/19, 32/20, 145/20) utvrđena je obveza plaćanja šumskog doprinosa i to u visini od 5 % u odnosu na prodajnu cijenu proizvoda na panju. Šumski doprinos u navedenoj visini prihod je jedinica lokalne samouprave, na čijem području je obavljena sječa šume.
Hrvatske šume d.o.o. su u drugoj polovini 2023.g. prvi put uplatile šumski doprinos u Proračun Općine Vela Luka. Temeljem članka 69. stavka 3. Zakona o šumama (NN 68/18, 115/18, 98/19, 32/20, 145/20) šumski doprinos je namjenski prihod za izgradnju i održavanje komunalne infrastrukture. Temeljem stavka 4. istog članka, a u cilju namjenskog korištenja sredstava i kontrole utroška, jedinice lokalne samouprave dužne donijeti Program utroška sredstava šumskog doprinosa.

